laion/Wikipedia-Exotic huggingface dataset:
ארנסט מולדן

ד"ר ארנסט הרמן וילהלם מולדן (בגרמנית: Ernst Hermann Wilhelm Molden; ‏30 במאי 1886, וינה – 11 באוגוסט 1953, וינה) היה עיתונאי והיסטוריון אוסטרי. עורך העיתון נויה פרייה פרסה בין השנים 1921 - 1939 וממייסדי העיתון האוסטרי היומי "די פרסה" ("Die Presse") ב-1946. בוגר אוניברסיטת וינה למשפט, היסטוריה, וארכאולוגיה (1913) ולאחר מכן לימד כשנתיים באוניברסיטת בודפשט. עם פרוץ מלחמת העולם הראשונה, חזר לאוסטריה, שם כתב ספרים אודות פוליטיקה והיסטוריה. עם הזמן, החל בכתיבה עיתונאית, ובה עסק עד סוף ימיו. אשתו הייתה פאולה מולדן, מחברת המנון אוסטריה. בנו פריץ מילא את מקומו בעריכת העיתון אחר מותו. מולדן נקבר בקבר כבוד ("Ehrengrab") בבית הקברות המרכזי בווינה. פרסומיו באתר הספרייה הלאומית הגרמנית (Deutsche Nationalbibliothek) ארנסט מולדן במהדורה המקוונת של הביוגרפיה הגרמנית החדשה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הום סטייג'ינג

הום סטייג'ינג (באנגלית: Home Staging) היא דרך להעלות את ערך הדירה בעזרת השקעה מינימלית וכך לאפשר את מכירתה בזמן הקצר ביותר ובסכום מקסימלי. כיום התחום מפותח מאוד במדינות צפון אמריקה ובחלק גדול ממדינות מערב אירופה. האחוז הממוצע של המשתמשים בהום סטייג'ינג במדינות אלו נע בין 50% ל-60% מאוכלוסיית מוכרי הבתים. חברות אשר המתמחות בתחום ההום סטייג'ינג מספקות את שירותיהן הן ישירות למוכרי הנכסים והן לחברות תיווך הנדל"ן המקומיות. גם בישראל החל תחום ההום סטייג'ינג לקבל תאוצה בשנים האחרונות, והמודעות לערך המוסף שלו עבור מוכרי הנכסים עלתה משמעותית במהלך 2012 בזכות תוכניות הטלוויזיה השונות בתחום עיצוב פנים והום סטיילינג. הום סטייג'ינג הוא נישה בתוך התחום הרחב של עיצוב פנים, אשר מיועדת לבעלי דירות שלא מצליחים למכרן בתקופת זמן מוגדרת או בסכום הרצוי. המומחיות של מעצבי הום סטייג'ינג היא לכוון את בעלי הבית ליתרונות של נכסם, ולהציג דרכים שיעזרו להבליט יתרונות אלו בעיני הקונים הפוטנציאלים; ובמקביל לזהות את החולשות של הנכס ולנטרל אותן בעיני אותם הקונים. כמו כן, בשונה ממעצב פנים שמטרתו לקלוע לטעם האישי של בעלי הבית; מטרתו של מעצב ההום סטייג'ינג היא לקלוע לטעם של קהל קונים כמה שיותר מגוון, ולהתאים את העיצוב של הבית למכירה למכנה המשותף הרחב ביותר של הקונים הפוטנציאלים באזור הרלוונטי. העלויות הן נמוכות יחסית לשירותים של מעצב פנים, כיוון שלרוב אין שום סיבה לבצע אדריכלות פנים מורכבת או שיפוצים יקרים כדי להשביח את הנכס לטובת מכירה – ברוב המקרים השקעה כזאת לא תצדיק את עצמה. הרושם הראשוני אצל כל אדם נוצר במהלך ה-10 השניות הראשונות. מסיבה זאת הום סטייג'ינג משלבת בתוכה דרכים ליצור את ההרגשה הנכונה אצל קונה פוטנציאלי בזמן הביקור בבית. בעזרתה הבית יראה גדול יותר, מואר יותר, נקי יותר, חם יותר, ומעורר אצל קונים פוטנציאלים רצון להישאר בו ולרכוש אותו. התאמת הבית למכירה לקונה ממוצע, דומה לאפקט שנותנת בובת ראווה בחנות בגדים. מדיה וקבצים בנושא הום סטייג'ינג בוויקישיתוף
ג'יימי קמפבל באוור

ג'יימס מטקאלף "ג'יימי" קמפבל באוור (באנגלית: James Metcalfe "Jamie" Campbell Bower; נולד ב-22 בנובמבר 1988) הוא שחקן, זמר ודוגמן אנגלי. באוור ידוע בעיקר מתפקידיו בסרט "סוויני טוד: הספר השטן מרחוב פליט" של טים ברטון, בסדרת סרטי "דמדומים" ובסדרת הטלוויזיה "דברים מוזרים". קמפבל באוור נולד בלונדון, אנגליה. אמו, אן אליזבת רוזברי, היא מנהלת מוזיקלית, ואביו, דייוויד באוור, עובד בחברת גיבסון. באוור הוא צאצא מצד אימו של סר ג'ון קמפבל, שהיה סגן המושל של סנט וינסנט והגרנדינים. הוא למד בבית ספר עצמאי בהמפשייר, ובצעירותו היה חבר בלהקת תיאטרון המוזיקה הלאומי לנוער ובתיאטרון הנוער הלאומי של אנגליה. הוא החל את הקריירה המקצועית שלו כאשר ידידה שלו, השחקנית לורה מישל קלי, המליצה עליו לסוכן שלה. בשנת 2007 לוהק באוור לדמותו של אנתוני הופ, מלח צעיר שמנסה להתידד עם הספר סוויני טוד מבלי לדעת שהוא רוצח, בסרט סוויני טוד. לאחר מכן, בשנת 2008, באוור הופיע בסרטים "רוקנרולה" בתור רוקיסט צעיר, וב"החורף בזמן מלחמה" בתור ג'ק. בשנים 2009–2012 הופיע באוור בסאגת דמדומים בתור קאיוס, המנהיג השלישי והכי האכזרי שבוולטורי. בשנת 2010, הופיע באוור בסרט "לונדון בולווארד" בתפקיד משני; ובסרט "הארי פוטר ואוצרות המוות - חלק 1" בתור גלרט גרינדלוולד, קוסם אכזרי שהיה לשעבר אהובו של דמבלדור. בשנת 2011 השתתף באוור בסרט "אנונימי" שעסק בשאלה מי כתב את המחזות של שייקספיר בתפקיד אוקספורד הצעיר. בשנת 2012 השתתף בקליפ של להקת פלורנס אנד דה משין לשיר "Never Let Me Go". בשנת 2013 כיכב בסרט "בני הנפילים: עיר של עצמות" המבוסס על סדרת ספרי הפנטזיה "בני הנפילים" מאת קסנדרה קלייר. באוור גילם את ג'ייס, צייד צללים יפה תואר שחובר לקליירי על מנת לפתור את עברה המסתורי. בסוף אותה שנה הוא הצטרף לצוות הדוגמנים של בית האופנה "ברברי". ביוני 2015 החל באוור לשחק את ג'ו במחזמר "שחקי אותה כמו בקהאם" בתיאטרון הוסט אנד; המחזמר אשר מבוסס על הסרט באותו שם משנת 2002, היה מועמד לחמישה פרסי אוליבייה ביניהם למחזמר החדש הטוב ביותר. באותה שנה החל לדבב את סקיף בסדרת ההנפשה "תומס הקטר וחברים". בשנת 2021 לוהק לדמותו של וקנה בעונתה הרביעית של הסדרה "דברים מוזרים", שעלתה לשידור בשנת 2022. בנוסף למשחק, בשנת 2015 הוא הקים את להקת הפאנק רוק "COUNTERFEIT"; בה היה סולן וגיטריסט. הלהקה התפרקה ב-2020. אלבומם הראשון של הלהקה "Together We Are Stronger" יצא בשנת 2017. לפני כן הם הוציאו שלושה מיני-אלבומים. בפברואר 2010, החל באוור לצאת עם השחקנית בוני רייט, אותה פגש על הסט של "הארי פוטר ואוצרות המוות - חלק 1". באפריל 2011, הם אישרו את אירוסיהם. ב-30 ביוני 2012, פורסם כי הם ביטלו את אירוסיהם. בשנת 2012 החל באוור לצאת עם השחקנית לילי קולינס, שותפתו לסרט "בני הנפילים: עיר של עצמות". כעבור מספר חודשים השניים נפרדו. ג'יימי קמפבל באוור, ברשת החברתית אקס (טוויטר) ג'יימי קמפבל באוור, ברשת החברתית אינסטגרם ג'יימי קמפבל באוור, במסד הנתונים הקולנועיים IMDb (באנגלית) ג'יימי קמפבל באוור, באתר "אידיבי", מאגר הידע העברי לקולנוע ישראלי ועולמי ג'יימי קמפבל באוור, באתר AllMovie (באנגלית) ג'יימי קמפבל באוור, באתר Rotten Tomatoes (באנגלית) ג'יימי קמפבל באוור, באתר Metacritic (באנגלית) ג'יימי קמפבל באוור, במסד הנתונים הקולנועיים KinoPoisk (ברוסית) ג'יימי קמפבל באוור, באתר Last.fm (באנגלית) ג'יימי קמפבל באוור, באתר AllMusic (באנגלית) ג'יימי קמפבל באוור, באתר MusicBrainz (באנגלית) ג'יימי קמפבל באוור, באתר Discogs (באנגלית)
בית הקברות המרכזי בווינה

בית הקברות המרכזי בווינה (בגרמנית: Wiener Zentralfriedhof או Zentralfriedhof), הוא אחד מבתי הקברות הגדולים בעולם, והחשוב מבין 50 בתי הקברות שבווינה שבאוסטריה. בית הקברות תוכנן עבור העיר, אז בירת האימפריה האוסטרו-הונגרית, בשנת 1863, מתוך הבנה שבתי-הקברות שבעיר לא יספיקו עבור אוכלוסייתה הגדלה. בית הקברות נפתח ב-1 בנובמבר 1874, יום כל הקדושים. פתיחת בית הקברות עוררה התנגדות בקרב האוכלוסייה הקתולית שבעיר, עקב אי הסכמת הנהגת העיר לפתיחה קתולית לבית הקברות, יחד עם הקצאת סכום כסף להקמת פינה יהודית בבית הקברות. הנקבר הראשון בבית הקברות, היה יהודי: יעקב זלצר, שקברו קיים עד היום בסמיכות למבנה התחזוקה בבית הקברות. מבחינת שטחו, 2.4 קילומטרים רבועים, בית הקברות הוא השני בגודלו באירופה (לאחר בית הקברות אולסדורף בהמבורג). הוא בית הקברות בעל מספר הנקברים הגבוה ביותר באירופה (למעלה מ-3.3 מיליון קברים), ונקברים בו מדי יום כ-25 אנשים נוספים. בגלל גודלו הגדול של בית הקברות, ישנה אמרה וינאית על בית הקברות: "מחצית מגודלה של ציריך - ופי שניים יותר כיף" ("!Halb so groß wie Zürich - aber doppelt so lustig ist der Wiener Zentralfriedhof"). למעשה, מספר הנקברים בבית הקברות גדול פי שניים ממספר תושבי וינה עצמה. הכנסייה במרכז בית הקברות נקראת על שמו של קארלו בורומאו, אבל ידועה יותר ככנסיית קארל לואגר, בגלל קברו המונומנטלי הסמוך. בבית הקברות יש שתי חלקות יהודיות, ישנה וחדשה. במהלך ליל הבדולח נהרסו קברים רבים, אך כ-60,000 מתוכם עדיין קיימים. בין הקברים המפורסמים, המוזוליאום של משפחת רוטשילד והאוהל של הרב יוסף ענגיל, והרב ברוך פנחס מסקאלא. בין השאר, קבורים שם גם: הרב אהרן ילינק הרב אלעזר הורוויץ רבי ישראל פרידמן מצ'ורטקוב יצחק מנהיימר הרב ד"ר משה גידמן יעקב ארליך דוד שוורץ ויקטור פראנקל ארתור שניצלר גאורג ארליך ב-29 ביוני 2012 חוללו 43 קברים, ככל הנראה התקפה ממניעים אנטישמים. בתחילת אוקטובר 2020 הכריז שר התרבות האוסטרי ורנר קלוגר (ממפלגת הירוקים) בשם הממשלה הפדרלית האוסטרית על הקצאה של 600 אלף יורו לשיקום בית העלמין היהודי, 200 אלף יורו בכל שנה בשלוש השנים הקרובות. מדיה וקבצים בנושא החלקות היהודיות בבית הקברות בוויקישיתוף ישנה תחבורה ציבורית לבית הקברות, על ידי רכבת קלה בקו 6 הוותיק, המהווה המשך לשירות הכרכרות שהיה מהעיר אל בית הקברות. גם הרכבת הקלה (S-Bahn) עוצרת בבית הקברות, סמוך לחלק היהודי שבו. רכבת U3 התחתית (U-Bahn) איננה עוצרת בבית הקברות, אך תחנת זימרינג (Simmering) ושם עולים בקו 6 שיש תחנה גם בשער 1 ואז ממשיך לשער 4 ממוקמת לא הרחק מבית הקברות עצמו. בבית הקברות קבורים אישים מפורסמים רבים ובהם: לודוויג ואן בטהובן יוהאן שטראוס הבן אביו ואחיו לודוויג בולצמן פרנץ שוברט אויגן פון בהם-באוורק יוהנס ברהמס קארל צ'רני אוטו אריך דויטש כריסטוף ויליבלד גלוק קרל גולדמארק פאלקו אמריך קלמן תומאס קלסטיל ברונו קרייסקי קרל קראוס לוטה להמן ג'רג' ליגטי אמילי לואיז פלוגה פטר פלאצר מדיה וקבצים בנושא בית הקברות המרכזי בווינה בוויקישיתוף אתר האינטרנט הרשמי של בית הקברות המרכזי בווינה (בגרמנית אוסטרית) 43 jüdische Gräber am Zentralfriedhof geschändet, Die Presse, ‏29 ביוני 2012 אתר ערוץ 7
פיטר אופנהיימר

פיטר אופנהיימר (באנגלית: Peter Oppenheimer) הוא נשיא בכיר בחברת אפל ומנהל הכספים הראשי. כמנהל הכספים הראשי, אופנהיימר מפקח, מבקר, מבצע את קשרי המשקיעים, מפקח על מס, מערכות מידע, ביקורת פנימית, מתקנים, פיתוח ארגוני ופונקציות משאבי אנוש. הוא מדווח ישירות למנכ"ל החברה טים קוק ומכהן כחבר בוועד המנהל של החברה. פיטר אופנהיימר קיבל תואר ראשון מאוניברסיטת קליפורניה פוליטכניק סטייט (California Polytechnic State University), השוכנת בעיר סאן לואיס אוביספו (San Luis Obispo) שבקליפורניה, בעסקי חקלאות, וכן תואר שני במנהל עסקים מאוניברסיטת סנטה קלרה. את שני התארים קיבל בהצטיינות. אופנהיימר הוא חבר באחוות "אלפא גמא רו". לפני שהצטרף לחברת אפל, אופנהיימר עסק כשש שנים בייעוץ טכנולוגי למידע עם קופרס וליברנד (כיום חברת "PricewaterhouseCoopers"), שם ניהל ענייני פיננסיה, התקשרויות עם לקוחות בענפי הביטוח, תקשורת, תעבורה ובנקאות. לאחר מכן הצטרף אופנהיימר לעיבוד הנתונים האוטומטי (ADP), שבו הוא היה סמנכ"ל כספים של חטיבת תביעות השירותים. בשנת 1996, אופנהיימר הצטרף לחברת אפל כמבקר בשביל אמריקה. בשנת 1997, הוא הועלה לדרגת סגן נשיא ומבקר במכירות ברחבי העולם, ולאחר נהפך למבקר ארגוני. בסוף ספטמבר 2014, צפוי אופנהיימר לפרוש לגמלאות מתפקידו באפל. עתיד להחליפו לוקה מאסטרי. פיטר אופנהיימר באתר חברת אפל הודעה לעיתונות מטעם חברת אפל ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יעל שוב

יעל שוב (נולדה ב-25 בינואר 1962) היא מבקרת קולנוע וסופרת ישראלית. יעל שוב נולדה ברחובות וגדלה במושב גני עם. את דרכה בכתיבה על קולנוע החלה בעיתון "דבר", ומשם המשיכה ל"כל העיר" ול"הארץ". בשנת 1993 הגישה את פינת הקולנוע של "זהו זה!", ובמהלך שנות התשעים, עת למדה לתואר שני בקולנוע באוניברסיטת ניו יורק, שימשה ככתבת הקולנוע של "ידיעות אחרונות" בניו יורק וכתבה ביקורות למגזין הקולנוע הבריטי "טוטאל פילם". מאז 2002 היא משמשת כמבקרת הקולנוע של טיים אאוט תל אביב. במקביל היא מרצה לקולנוע באוניברסיטה הפתוחה ומפרסמת מאמרים בכתב עת "סינמטק" בהוצאת סינמטק תל אביב. בדצמבר 2015 שוב נבחרה ליו"ר פורום מבקרי הקולנוע בישראל. שוב הייתה יועצת אמנותית בקרן הקולנוע הישראלי ושופטת מטעם FIPRESCI (האיגוד הבינלאומי של מבקרי קולנוע) בפסטיבלי קולנוע בינלאומיים, בהם פסטיבל הסרטים של ונציה, פסטיבל לוקרנו, ורשה, מוסקבה, קרלובי וארי, רוטרדם, פאלם ספרינגס, סלוניקי ואנסי. "נסיכת הגלידה", ירושלים, הוצאת כתר ספרים, 2011. "הקרוסלה של מיכל", הרצליה, ספרי ניב, 2020. ספר זה נכנס למצעד הספרים של משרד החינוך. שוב היא אחותם של עמוס שוב (1967–2015), שחקן ומנחה עבר בערוץ הילדים, מורן שוב ועודד שוב, ובתם של שרה שוב ויוסף שוב. יעל שוב, באתר Rotten Tomatoes (באנגלית) יעל שוב, דף שער בספרייה הלאומית רשימת הטורים של יעל שוב, באתר Time Out תל אביב ביקורות של יעל שוב מלפני 2017, באתר Time Out תל אביב מאמרים באנגלית של יעל שוב, באתר של פיפרסקי ביקורות של יעל שוב, באתר Rotten Tomatoes
ויליאם היקס

ויליאם היקס (באנגלית: William Hicks;‏ 1830 – 5 בנובמבר 1883) המוכר גם בשם ויליאם פאשה, היה קצין בצבא הודו הבריטית והצבא הבריטי. היקס התגייס לצבא הודו הבריטית בשנת 1849 כשהיה תחת שליטת חברת הודו המזרחית. הוא שירת בארמיית בומביי בין היתר במהלך המרד ההודי הגדול שהתחיל בשנת 1857, כאשר מספר שנים לאחר מכן צבא הודו אוחד עם הצבא הבריטי. בשנת 1861 הועלה היקס לדרגת קפטן ומספר שנים לאחר מכן שירת במשלחת לאבסיניה בתור ראש מטה חטיבה בדרגת מייג'ור. לאחר שפרש מהצבא בשנת 1880, הוא נשלח לשרת את השלטון המצרי מטעם האימפריה הבריטית מיד לאחר המלחמה האנגלו-מצרית בשנת 1882 וחיזוק השליטה הבריטית. במצרים שימש היקס יועץ צבאי והוא קיבל את תואר הכבוד פאשה. בשנת 1883 נשלח היקס לח'רטום בסודאן כדי לעמוד בראש הכוח המצרי שם כנגד המורדים המהדיסטים שאיימו להשתלט על סודאן כולה. מספר חודשים לאחר מכן נשלח היקס לעמוד בראש כוח מצרי קטן ולא מאורגן כדי להביס את כוחות המורדים באל-עובייד, בירת מחוז קורדופאן. היקס היה מודע לסיכויי ההצלחה הקלושים והוא ניסה ללא הועיל לשנות את תוכנית הפעולה, אך המצרים זילזלו ביכולות המורדים ולכן האמינו באופן מופרז ביכולות ההצלחה של הכוח המצרי. המשלחת יצאה ב-9 בספטמבר 1883 מחרטום עם 7,000 חיילי רגלים, 1,000 פרשים ו-2,000 אזרחים. ב-5 בנובמבר הגיעה המשלחת לאזור כ-50 קילומטרים דרומית לאל-עובייד והם נפלו למארב מתוכנן של כוחות המורדים. מלבד כ-300 בני אדם, כל חברי המשלחת כולל מפקדה ויליאם היקס והמטה שלו נהרגו במארב זה. המלחמה המהדית מדיה וקבצים בנושא ויליאם היקס בוויקישיתוף ויליאם היקס באתר 'אנציקלופדיה 123'. החל משנת 1881 החל להתעורר 'המרד המהדיסטי' תחת המהדי מוחמד אחמד. מצרים ששלטה בסודאן עשתה מאמצים רבים לדכא את המרד אך בשנים הראשונות לא הצליחה בכך, רק כמעט 18 שנים לאחר מכן בסיוע בריטי דוכא המרד. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
וילהלם אדוארד ובר

וילהלם אדוארד וֶבֶּר (בגרמנית: Wilhelm Eduard Weber;‏ 24 באוקטובר 1804 – 23 ביוני 1891) היה פיזיקאי גרמני, שהמציא יחד עם קרל פרידריך גאוס ב-1833 את הטלגרף האלקטרומגנטי. על שמו קרויה יחידת המידה ובר יחידת המידה לשטף מגנטי. ובר נולד בוויטנברג. אביו, מיכאל ובר, היה מורה לתאולוגיה באוניברסיטה המקומית. אחיו היה ארנסט היינריך ובר, אף הוא מדען בעל שם. לאחר קבלת התואר, התמנה לפרופסור באוניברסיטה, ומאוחר יותר, בהמלצת קרל פרידריך גאוס, התמנה לפרופסור באוניברסיטת גטינגן, בהיותו רק בן 27. הוא התפרסם בזכות שיעוריו המעניינים המלווים בניסוים פרקטיים, ובעידודו את תלמידיו להתנסות אף הם בניסויים המתוארים בשיעור. ב-1833 המציא יחד עם קרל פרידריך גאוס את הטלגרף האלקטרו-מגנטי הראשון, שקישר בין מצפה הכוכבים אל מכון הפיזיקה בתוך אוניברסיטת גטינגן. באוקטובר 1837 פוטר ובר מתפקידו באוניברסיטה על ידי ממשלת הנובר, כאחד משביעיית גטינגן (שבעה פרופסורים מהאוניברסיטה שמחו כנגד השינויים בחוקת ממלכת הנובר). ובר יצא לטייל בעולם, וביקר בין השאר באנגליה. ב-1843 התקבל לתפקיד פרופסור לפיזיקה באוניברסיטת לייפציג. ב-1849 חזר לתפקידו הקודם באוניברסיטת גטינגן. כמו כן היה מנהל מצפה הכוכבים באוניברסיטה. פרש מהוראה ב-1870. ב-1859 זכה במדליית קופלי "בזכות מחקריו בחשמל, מגנטיות ואקוסטיקה". Weber, Wilhelm E. 1892-94. Wilhelm Weber's Werke. Berlin: J. Springer Weber, Wilhelm and Carl Friedrich Gauss, eds. 1837-1843. Resultate aus den Beobachtungen des Magnetischen Vereins. Göttingen, Leipzig ציר זמן של המהפכה התעשייתית השנייה טלגרף וילהלם אדוארד ובר, באתר פרויקט הגנאלוגיה במתמטיקה וילהלם אדוארד ובר, באתר MacTutor (באנגלית) וילהלם אדוארד ובר, באתר אנציקלופדיה בריטניקה (באנגלית) וילהלם אדוארד ובר, באתר "Find a Grave" (באנגלית) מדיה וקבצים בנושא וילהלם אדוארד ובר בוויקישיתוף וילהלם ובר בספריה הווירטואלית באתר מכון מקס פלנאק בברלין ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
זאקרי לוי

זאקרי לוי פיו (באנגלית: Zachary Levi Pugh; נולד ב־29 בספטמבר 1980) הוא שחקן וזמר אמריקאי. ידוע בשל גילום הדמות הראשית בסדרה הקומית "צ'אק", וכגיבור-העל הראשי בסרטי "שהאזאם". נולד בלואיזיאנה שבארצות הברית. שמו האמצעי הוא לוי, אך בשם הבמה שלו הוא משתמש בו כשם משפחתו, אף על פי שלמעשה משפחתו אינה יהודית כלל, וזאקרי עצמו נוצרי אדוק. הופעת הבכורה של לוי הייתה בסרט של רשת FX Networks בשם "וידויים של סוכן הימורים בקמפוס". בשנת 2002 התחיל לשחק בתפקיד ראשי בסדרה "פחות ממושלמת" של רשת ABC. בשנת 2004 נבחר לככב בסדרה חדשה של רשת ABC הנקראת "Three" לצידו של השחקן ג'יימס ואן דר ביק, אך הסדרה לא יצאה לפועל. בשנת 2007 החל לשחק בתור צ'אק בסדרת הטלוויזיה "צ'אק". בשנת 2010 לוי היה מועמד לפרס שחקן האקשן הטוב יותר בטקס "Teen Choice Awards" לצידה של השחקנית שמשחקת איתו בסדרה צ'אק, איבון סטרזובסקי ואף זכה בו. בקיץ 2008 דירג המגזין אנטרטיינמנט ויקלי את לוי בתור אחד מתוך 30 האנשים הגדולים לפני גיל 30. בשנת 2009 השתתף בסרט המשך לסרט "אלווין והצ'יפמאנקס" משנת 2007. על השתתפותו בסרט זכה בפרס נבחרי הילדים של ערוץ ניקלודיאון. לוי דיבב לצידה של השחקנית מנדי מור בסרט "פלונטר". בשנת 2011 הנחה לוי את טקס פרסי משחקי המחשב הנקרא "Spike Video Game Awards". ב־2012 נבחר לוי לשחק בתפקיד הראשי בסדרה "Let It Go" אך הסדרה לא הופקה. לוי שיחק בסרט "תור: העולם האפל" שיצא בנובמבר 2013. בשנת 2015 שיחק בסדרת ההמשך ל"גיבורים", "גיבורים: התחייה". אתר האינטרנט "BuddyTV" דירג את לוי במקום ה־99 ברשימת האנשים הסקסיים בטלוויזיה לשנת 2009. שנה לאחר מכן עלה בדירוג למקום ה־93 ובשנת 2011 הגיע למקום ה־97. בשנת 2015 דורג במקום ה־78. בשנת 2019 כיכב בתפקיד הראשי בסרט גיבורי העל "שהאזאם" כחלק מהיקום הקולנועי של DC. בשנת 2023 חזר על תפקידו בסרט "שהאזאם! 2: זעם האלים". באפריל 2010 יצא לאור "Terrified", דואט של לוי יחד עם הזמרת קתרין מקפי. לוי גם ביצע דואט עם מנדי מור שנכנס לסרט "פלונטר". השניים ביצעו את השיר בטקס פרסי אוסקר ה-83. בשנים 2014–2015 היה נשוי לשחקנית הקנדית מיסי פרגרים. לוי חובב מכוניות ספורט ואופנועים ובספטמבר 2010 הקים חברה משלו הנקראת "The Nerd Machine". בשנת 2011 שיחק לוי במשחק הסלבריטים בסוף-שבוע האולסטאר ב-NBA, בקבוצה שאומנה על ידי מג'יק ג'ונסון. מדיה וקבצים בנושא זאקרי לוי בוויקישיתוף זאקרי לוי, ברשת החברתית אקס (טוויטר) זאקרי לוי, ברשת החברתית אינסטגרם זאקרי לוי, במסד הנתונים הקולנועיים IMDb (באנגלית) זאקרי לוי, באתר AllMovie (באנגלית) זאקרי לוי, באתר Rotten Tomatoes (באנגלית) זאקרי לוי, באתר Box Office Mojo (באנגלית) זאקרי לוי, באתר Metacritic (באנגלית) זאקרי לוי, במסד הנתונים הקולנועיים KinoPoisk (ברוסית) זאקרי לוי, באתר אפל מיוזיק (באנגלית) זאקרי לוי, באתר ספוטיפיי זאקרי לוי, באתר Last.fm (באנגלית) זאקרי לוי, באתר MusicBrainz (באנגלית) זאקרי לוי, באתר Discogs (באנגלית) זאקרי לוי, באתר Genius זאקרי לוי, באתר בילבורד (באנגלית) שירית גל, זאקרי לוי: "אני לא יהודי, אבל אני יכול להיות", באתר ynet, 3 באפריל 2019 Amanda N'Duka, Amanda N'Duka, Jacob Laval, Meghann Fahy, Peter Facinelli, Patricia Heaton & More Join Zachary Levi In ‘The Unbreakable Boy’, Deadline, ‏2020-11-20 (באנגלית)
שביעיית גטינגן

שביעיית גטינגן הייתה קבוצה של שבעה פרופסורים מאוניברסיטת גטינגן. בשנת 1837 הם מחו כנגד השינויים בחוקת ממלכת הנובר שביצע באותה עת ארנסט אוגוסט הראשון, מלך הנובר. הם סירבו להישבע למלך החדש, כנהוג. השביעייה הונהגה על ידי פרידריך כריסטוף דאלהמן. שאר חברי השביעייה היו: האחים וילהלם ויעקוב גרים (ידועים כ"האחים גרים"), המשפטן וילהלם אדוארד אלברכט, ההיסטוריון גיאורג גוטפריד גרווינוס, הפיזיקאי וילהלם אדוארד ובר והתאולוג והמזרחן היינריך אוולד. ממלכת הנובר הייתה באוּניה פרסונלית עם אנגליה, כאשר המלך ויליאם הרביעי, מלך הממלכה המאוחדת שימש גם כמלך הנובר. עם פטירתו ב-20 ביוני 1837, עלה אחיו ארנסט אוגוסט לכס השלטון בהנובר, ואחייניתם ויקטוריה עלתה לשלטון באנגליה. עם הכתרתו הכריז ארנסט אוגוסט כי הוא רואה את החוקה ההנוברית כבלתי מחייבת אותו, וכי הוא מתכנן לכתוב אותה מחדש (או לשכתבה) בהתאם לראות עיניו. דאלהמן החתים את חבריו על מכתב המחאה, והוא הופץ ב-18 בנובמבר 1837 ברחבי גרמניה באלפי עותקים. המכתב עורר גלים ברחבי אירופה, והמלך נאלץ להתמודד עם המחאה. בעקבות פנייתו להנהלת האוניברסיטה, פוטרו שבעת המורים, ולאחים גרים אף ניתנו שלושה ימים כדי לעזוב את הממלכה. התקשורת והציבור קיבלו את הצעד בצורה חריפה, והתמיכה בפרופסורים המפוטרים (שאף האוניברסיטה הגדירה את פיטורם כ"הפסד גדול לאוניברסיטה") הייתה מקיר אל קיר. ניתן לומר, כי הקמת רפובליקה ליברלית מאוחר יותר בגרמניה, נזקפת לזכות אותו צעד של מחאה על ידי המלומדים. מדיה וקבצים בנושא שביעיית גטינגן בוויקישיתוף
SCN

האם התכוונתם ל... הגרעין העל-תצלובתי – SCN, אזור קטן במוח יונקים ששולט על השעון הביולוגי של הגוף מספר קטלוג לוויינים (Satellite Catalog Number - SCN) מספר בן חמש ספרות הנועד לזהות את כל הלוויינים ששוגרו סביב כדור הארץ
פודינג לבן

פודינג לבן הוא שמו של מאכל בשר הנפוץ באירלנד, סקוטלנד, צפון אומבריה, נובה סקוטיה וניופאונדלנד. המאכל דומה מאוד לנקניק דם, ועשוי מבשר חזיר, אך במקום דם הוא מכיל שבבי שיבולת שועל, לחם וחלקי בשר אחרים. הוא מוגש לרוב מבושל, או חתוך לחתיכות ומטוגן. הפודינג הלבן הוא מרכיב נפוץ בארוחות הבוקר המסורתיות במטבחים בו הוא מוגש. הוא גם משמש כתחליף לדגים במנה המפורסמת פיש אנד צ'יפס בסקוטלנד. אין קשר בין הפודינג הלבן ובין קינוח הפודינג. מדיה וקבצים בנושא פודינג לבן בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
רוהרבאך

רוהרבאך (בגרמנית: Rohrbach) הייתה עיר הבירה של מחוז רוהרבאך במדינת אוסטריה עילית שבאוסטריה. העיר נוסדה בתחילת המאה ה-13, כעצירה למנוחה קודם חציית יער בוהמיה. העיר קיבלה חשיבות בשנת 1749 כשהפכה למקום המושב של מנהלת המחוז, כמו גם בית המשפט המחוזי והממשל המקומי מאוחר יותר. כיום זו היא העיר היחידה במחוז. העיר ממוקמת 21 ק"מ מזרחית מהגבול הגרמני, 10 ק"מ דרומית מהגבול הצ'כי ו-45 ק"מ מבירת המדינה לינץ. במאי 2015 רוהרבאך מוזגה עם העיר הסמוכה לעיר רוהרבאך-ברג. מדיה וקבצים בנושא רוהרבאך בוויקישיתוף ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
רוברט אייכלברגר

רוברט לורנס אייכלברגר (באנגלית: Robert Lawrence Eichelberger; ‏9 במרץ 1886 - 26 בספטמבר 1961) היה גנרל בצבא ארצות הברית, שפיקד על הארמייה השמינית של ארצות הברית במהלך המערכה בדרום מערב האוקיינוס השקט במלחמת העולם השנייה. רוברט אייכלברגר נולד ב-9 במרץ 1886 בעיר אורבנה שבאוהיו, והיה הצעיר מבין חמשת ילדיהם של ג'ורג' ואמה אייכלברגר. בשנת 1905 נכנס אייכלברגר לווסט פוינט, ובשנת 1909 הוסמך לקצונה. אייכלברגר החל לשרת ברגימנט הרגלים ה-25 בפורט לוונוורת', ובשנת 1911 הועבר לרגימנט ה-10, עמו השתתף במלחמת הגבול עם מקסיקו. לאחר הצטרפות ארצות הברית לצד מעצמות ההסכמה באפריל 1917 הועלה אייכלברגר לדרגת קפטן, והוצב ברגימנט הרגלים ה-20 ופיקד על גדוד, ובספטמבר הועבר לרגימנט הרגלים ה-43. ביולי 1918 נשלח אייכלברגר לרוסיה, כחלק מכוח המשימה של ארצות הברית בסיביר, ובאפריל 1920 הוחזר לארצות הברית. על שירתו במערכה הסיבירית קיבל אייכלברגר 2 צל"שים. באפריל 1935 מונה אייכלברגר למזכיר ראש המטה הכללי של צבא ארצות הברית, הגנרל דאגלס מקארתור. ב-1940 מונה למפקד האקדמיה הצבאית של ארצות הברית, שם חולל מספר מהפכות, בהן הפסקת האימונים בתרגילים מיושנים כמו תרגילי סדר ורכיבה על סוסים, לטובת אימונים בתורות לחימה מודרניות. בשנת 1940 הוא הועלה לדרגת בריגדיר גנרל ומפקח בווסט פוינט, תוך מודרניזציה של הכשרתו, וביולי 1941 הועלה לדרגת מייג'ור גנרל. כאשר ארצות הברית נכנסה למלחמה, הוא ביקש שירות פעיל וקיבל את הפיקוד על דיוויזיית הרגלים ה-77 בפורט ג'קסון (דרום קרוליינה) וביוני 1942 מונה למפקד הקורפוס ה-1, שהיה מורכב מדיוויזיות הרגלים ה-8, ה-30 וה-77. באוגוסט הוא הוצב תחת מקארתור באוקיינוס השקט וקיבל תחת פיקודו את דיוויזיות הרגלים ה-32 וה-41 באוסטרליה. הוא הוזמן באופן אישי על ידי מקארתור לקחת את הפיקוד על דיוויזיית הרגלים ה-32 בקרב בונה-גונה בגינאה החדשה לאחר כישלונות נגד היפנים. הקרב היה כרוך בהפסדים גבוהים, אך הסתיים בניצחון של בעלות הברית בינואר 1943. איכלברגר קיבל שוב את צלב השירות המצוין על פעילותו במהלך הקרב. בשנת 1943 הוא ליווה את אלינור רוזוולט בביקורה באוסטרליה. ב-1944 פיקד על הנחיתות בהולנדיה בגינאה החדשה ולאחר מכן על קרב ביאק, שעליו קיבל את כוכב הכסף. לאחר הקרב על גינאה החדשה, מקארתור מינה אותו למפקד הארמייה ה-8, אשר שחררה את הארמייה ה-6 בכיבוש האי לייטה בפיליפינים במהלך המערכה שם. הוא קיבל כוכב כסף נוסף עבור לכידת מנילה באי הראשי לוזון בתחילת 1945. לאחר מכן הוא כבש איים אחרים בדרום הפיליפינים, כולל מינדנאו, עם הארמייה ה-8. מאוגוסט 1945 הארמייה ה-8 הייתה חלק מחיל הכיבוש ביפן. אייכלברגר פרש מחיי הצבא בסוף שנת 1948 בדרגת לוטננט גנרל, ובשנת 1954 הועלה לדרגת גנרל. נפטר מסיבוך בניתוח פרוסטטה ונקבר בטקס צבאי מלא בבית הקברות הלאומי ארלינגטון. מדיה וקבצים בנושא רוברט אייכלברגר בוויקישיתוף רוברט אייכלברגר, באתר אנציקלופדיה בריטניקה (באנגלית) רוברט אייכלברגר, באתר "Find a Grave" (באנגלית) רוברט אייכלברגר, במסד הנתונים הקולנועיים IMDb (באנגלית) ויליאם מנצ'סטר, קיסר אמריקני, תל אביב: מערכות, 1982, עמוד 52. ויליאם מנצ'סטר, קיסר אמריקני, תל אביב: מערכות, 1982, עמוד 103. ויליאם מנצ'סטר, קיסר אמריקני, תל אביב: מערכות, 1982, עמודים 234-232.